Väike-Ameerika tänav

Väike-Ameerika tänav on tänav Tallinnas Kesklinna linnaosas Uue Maailma asumis.http://www.eki.ee/knab/tallinn1.htm Tänav algab Pärnu maanteelt, ristub Virmalise, Toom-Kuninga, Kesk-Ameerika, Luha ja Koidu tänavaga ning lõpeb Tehnika tänaval Lilleküla raudteepeatuse lähedal. Väike-Ameerika tänav on ligikaudu 790 meetri pikkune.

9. märtsil 1944 toimunud Tallinna pommitamise tagajärjel hävis suur osa Väike-Ameerika tänava omaaegsest hoonestusest.

Tänava nimed

Väike-Ameerika tänav, Suur-Ameerika tänav ja Kesk-Ameerika tänav on nime saanud Pärnu maantee ja Suur-Ameerika tänava nurgal 18.–19. sajandil asunud võõrastemaja-kõrtsi America (Ameerika) järgi.Aleksander Kivi. Tallinna tänavad. Tallinn, 1972, lk. 50. Tänava nimi on ametlikult fikseeritud 1885. aastast, mil eestikeelne nimekuju oli Veike-Ameerika tänav, saksakeelne Kleine Amerikastrasse ja venekeelne Малая Американская улица. 1908. aastast on pärit eestikeelne nimekuju Väike-Amerika tänav ja 1910. aastast Veike-Amerika tänav. Väike-Ameerika tänav sai tänava ametlikuks nimekujuks 1923. aastal.

1939. aastal sooviti tänava nime vahetada Piiri tänavaksRida Tallinna tänavaid ümberristimisele, Päewaleht, nr. 110, 23 aprill 1939. 27. juunist 1950 sai tänava nimeks Kiire tänav. 18. oktoobril 1991 anti tänavale tema ajalooline nimi tagasi.Päring kohanimeandmebaasist. Eesti kohanimed

Pilte

Viited

Kategooria:Kesklinna linnaosa tänavad